Source: http://rakovnica.sk/samosprava/statut-obce/
Timestamp: 2020-04-01 10:33:33+00:00
Document Index: 14578865

Matched Legal Cases: ['§ 11', '§ 24', '§ 2', '§ 2', '§ 4', '§ 11', '§ 11', '§ 11', '§ 20', '§ 18', '§ 18', '§ 26', '§ 2', '§ 27', '§ 21', '§ 31', '§ 33', '§ 36']

Štatút obce – Obec Rakovnica
Obecné zastupiteľstvo v Rakovnici ( ďalej len OZ ), vychádzajúc z článku 67 a 68 Ústavy Slovenskej republiky a na základe § 11 ods. 4 písm. k) v spojení s § 24 ods. 1 písm. c) zákona SNR č. 369/1990 Zb. o obecnom zriadení v znení neskorších predpisov (ďalej len zákon ) v y d á v a tento
Štatút Obce Rakovnica
(1) Štatút Obce Rakovnica upravuje v súlade so všeobecne záväznými právnymi predpismi najmä postavenie a pôsobnosť obce, práva a povinnosti obyvateľov obce, základné zásady hospodárenia, financovania a nakladania s majetkom obce, ďalej postavenie a pôsobnosť obecného zastupiteľstva, starostu a ďalších orgánov obecnej samosprávy, ich vnútornú štruktúru, deľbu práce medzi nimi, formy a metódy ich práce, rieši tiež širšie vzťahy obce, symboly obce, udeľovanie čestného občianstva a cien obce.
(2) Štatút Obce Rakovnica je základným normatívno-právnym a organizačným predpisom obce.
(1) Obec Rakovnica (ďalej len obec) je samostatný územný samosprávny a správny celok Slovenskej republiky združujúci osoby, ktorí majú na jeho území trvalý pobyt.
(2) Akékoľvek zmeny územia obce možno vykonať len v súlade s § 2 ods. 3, 4 a § 2a zákona a s osobitnými právnymi predpismi.
(3) Základnou úlohou obce pri výkone samosprávy je starostlivosť o všestranný rozvoj jej územia, a o potreby jeho obyvateľov.
(4) Obec je právnickou osobou, ktorá za podmienok ustanovených zákonom samostatne hospodári s vlastnými majetkom a s vlastnými príjmami.
(5) Obec môže hospodáriť a nakladať aj s majetkom štátu, ktorý bol obci zverený v súlade s platnou právnou úpravou.
(6) Obec môže nakladať aj s majetkom ostatných subjektov – fyzických aj právnických osôb – pokiaľ bola k takémuto nakladaniu splnomocnená právnym predpisom alebo dohodou.
(7) Obec má právo na vlastné symboly.
(8) Ukladať obci povinnosti a obmedzenia pri výkone samosprávy možno len na základe zákona a na základe medzinárodnej zmluvy.
(1) Obyvateľom obce je fyzická osoba, ktorá má na území obce trvalý pobyt. Úpravu trvalého pobytu upravuje osobitná právna úprava.
(3) Obyvateľ obce má právo najmä:
f) požadovať súčinnosť pri ochrane svojej osoby a rodiny a svojho majetku nachádzajúceho sa v obci g) požadovať pomoc v čase náhlej núdze.
(4) Obyvateľ obce sa podieľa na rozvoji a zveľaďovaní obce a poskytuje pomoc orgánom obce. V súvislosti s tým je povinný najmä :
d) poskytovať podľa svojich schopností a možností osobnú pomoc pri likvidácii a na odstraňovaní následkov živelnej pohromy alebo havárie v obci v zmysle osobitných právnych predpisov
(5) Obec má voči občanom povinnosti stanovené zákonmi a ďalšími všeobecne záväznými právnymi predpismi.
(6) Na samospráve obce má právo podieľať sa aj ten, kto
b) je v obci prihlásený na prechodný pobyt, alebo c) má čestné občianstvo obce. Tieto osoby však nemajú právo voliť orgány samosprávy obce a byť do nich zvolení a ďalej nemajú právo hlasovať o dôležitých otázkach života a rozvoja obce (miestne referendum).
(7) Obec je povinná poskytnúť obyvateľovi obce nevyhnutnú okamžitú pomoc v jeho náhlej núdzi spôsobenej živelnou pohromou, haváriou alebo inou podobnou udalosťou, najmä zabezpečiť mu prístrešie, stravu alebo inú nevyhnutnú materiálnu pomoc.
(8) Obec poskytuje sociálne výpomoci a využíva podporné mechanizmy na úseku sociálnych vecí a prevencie v súlade s platnou právnou úpravou. Za tým účelom môže vydať všeobecne záväzné nariadenie alebo samostatné zásady, ktoré budú obsahovať bližšie podmienky poskytovania výpomocí a podporných mechanizmov v oblasti sociálnej pomoci a prevencie.
Samospráva obce a jej vzťah k štátnej správe
(2) Samosprávu obce vykonávajú obyvatelia obce prostredníctvom: a) orgánov obce, b) miestneho referenda, alebo c) zhromaždením obyvateľov obce.
(3) Popri týchto formách môže obec využívať aj iné vhodné nástroje a prostriedky na zabezpečenie účasti obyvateľov na samospráve obce, napr.: informatívne stretnutia, zhromaždenia a pod. Pri ich realizácii však musia byť splnené podmienky uvedené v osobitných právnych predpisoch.
(4) Obec v záujme rozvoja obce spolupracuje s podnikateľskými právnickými a fyzickými osobami pôsobiacimi v obci a taktiež spolupracuje s politickými stranami a hnutiami, ako aj so záujmovými a občianskymi združeniami obyvateľov.
(5) Na plnenie úloh samosprávy obce, alebo ak to ustanovuje zákon, obec vydáva všeobecne záväzné nariadenia (ďalej len nariadenia).
(6) Vo veciach, v ktorých obec plní úlohy štátnej správy, môže vydať nariadenie len na základe splnomocnenia zákona a v jeho medziach.
(7) Postup pri príprave materiálov a podkladov, pri prijímaní nariadení obce, ich vydávaní ako aj spôsob kontroly plnenia týchto nariadení stanovuje zákon, tento Štatút a Rokovací poriadok Obecného zastupiteľstva v Rakovnici.
(8) Ak zákon pri úprave pôsobnosti obce neustanovuje, že ide o výkon prenesenej pôsobnosti štátnej správy, platí, že ide o výkon samosprávnej pôsobnosti obce.
(9) Obec je povinná vykonávať svoje samosprávne funkcie vymedzené v zákone, najmä v § 4 ods. 3 a v ďalších osobitných zákonoch. Obec pri výkone samosprávy najmä:
e) zabezpečuje výstavbu a údržbu a vykonáva správu miestnych komunikácií, verejných priestranstiev, obecného cintorína, kultúrnych, športových a ďalších obecných zariadení a pamätihodností obce,
f) zabezpečuje verejnoprospešné služby, najmä nakladanie s komunálnym odpadom a drobným stavebným odpadom, udržiavanie čistoty v obci, správu a údržbu verejnej zelene a verejného osvetlenia, zásobovanie vodou,
h) plní úlohy na úseku ochrany spotrebiteľa a utvára podmienky na zásobovanie obce; určuje nariadením pravidlá času predaja v obchode, času prevádzky služieb a ambulantného predaja,
i) obstaráva a schvaľuje územný plán obce, koncepciu rozvoja jednotlivých oblastí života obce, obstaráva a schvaľuje programy rozvoja bývania a spolupôsobí pri utváraní vhodných podmienok na bývanie v obci,
l) vyhlasuje miestne referendum o dôležitých otázkach života a rozvoja obce,
o) plní úlohy na úseku sociálnej pomoci v rozsahu podľa osobitného predpisu,
p) vykonáva osvedčovanie listín a podpisov na listinách, r) vedie obecnú kroniku v štátnom jazyku.
(10) Na obec možno zákonom preniesť niektoré úlohy štátnej správy, ak je ich plnenie týmto spôsobom racionálnejšie a efektívnejšie. S prenesením úloh na obec štát poskytne obci potrebné finančné a iné materiálne prostriedky.
(11) Výkon štátnej správy prenesený na obec zákonom riadi a kontroluje vláda SR. Obec pri rozhodovaní o právach a povinnostiach fyzických osôb a právnických osôb vo veciach preneseného výkonu štátnej správy koná podľa zákonov a iných všeobecne záväzných právnych predpisov; v ostatných prípadoch sa riadi aj uzneseniami vlády a internými normatívnymi aktmi ministerstiev a iných ústredných orgánov štátnej správy.
(12) Spor z verejnoprávnej zmluvy medzi štátom a obcou, ako aj medzi obcami rozhoduje súd.
MAJETOK OBCE Rakovnica
(1) Majetok obce tvoria všetky hnuteľné a nehnuteľné veci vo vlastníctve obce a všetky majetkové práva obce. Majetok obce a nakladanie s ním upravuje zákon o majetku obcí.
(2) Obec môže zveriť svoj majetok do správy rozpočtovej organizácii alebo príspevkovej organizácii, ktorú zriadila podľa osobitného predpisu.
(3) Majetok obce slúži na plnenie úloh obce a používa sa najmä: a) na verejné účely, b) na podnikateľskú činnosť, c) na výkon samosprávy obce.
(4) Darovanie nehnuteľného majetku obce je neprípustné, ak osobitný predpis neustanovuje inak.
(5) Majetok obce, ktorý slúži pre verejné účely (najmä miestne komunikácie a iné verejné priestranstvá) je verejne prístupný a možno ho obvyklým spôsobom používať, ak jeho používanie obec neobmedzila.
(6) Majetok obce určený na podnikateľskú činnosť slúži ako majetkový základ pre rôzne subjekty a právnické osoby založené obcou alebo na ďalšie možné formy podnikateľskej činnosti v súlade s platnou právnou úpravou – najmä Obchodným a Občianskym zákonníkom.
(7) Majetok obce sa má zveľaďovať a zhodnocovať, jeho hodnota sa zásadne nemá zmenšovať.
(8) Evidenciu o stave a pohybe majetku obce vedie Obecný úrad v Rakovnici v súlade s platnou právnou úpravou.
(9) Obec vystupuje v majetkových vzťahoch vo svojom mene a na vlastnú zodpovednosť z týchto vzťahov vyplývajúcu, pokiaľ osobitné predpisy neustanovujú inak.
(1) Orgány obce a jej organizácie sú povinné hospodáriť s majetkom obce a majetkom v štátnom vlastníctve, ktorý bol obci zverený, ako aj s majetkom vo vlastníctve iných fyzických alebo právnických osôb, v prospech rozvoja obce a jej občanov a ochrany a tvorby životného prostredia.
(2) Podrobnosti o hospodárení a nakladaní s majetkom obce upravujú „Zásady hospodárenia s majetkom obce Rakovnica“, ktoré schvaľuje Obecné zastupiteľstvo v Rakovnici.
FINANCOVANIE A ROZPOČET OBCE RAKOVNICA
(1) Obec financuje svoje potreby predovšetkým z vlastných príjmov, z dotácií zo štátneho rozpočtu a z ďalších zdrojov.
(2) Obec môže financovať svoje úlohy aj z prostriedkov združených s inými obcami (mestami), príp. s inými právnickými a fyzickými osobami.
(3) Obec môže na plnenie svojich úloh použiť návratné zdroje financovania a prostriedky mimorozpočtových peňažných fondov.
(4) Obec môže na plnenie svojich úloh a rozvojových programov byť prijímateľom finančnej pomoci poskytovanej prostredníctvom príslušných fondov Európskej únie a zo štátneho rozpočtu Slovenskej republiky.
(1) Základom finančného hospodárenia obce je rozpočet obce zostavovaný na obdobie troch kalendárnych rokov a schvaľovaný obecným zastupiteľstvom, pričom záväzný je rozpočet na nasledujúci kalendárny rok. Obecné zastupiteľstvo schvaľuje tiež jeho zmeny, kontroluje jeho čerpanie a schvaľuje záverečný účet obce.
(2) Pred schválením sa rozpočet obce musí zverejniť najmenej na pätnásť dní na úradnej tabuli v obci, aby sa k nemu mohli obyvatelia obce vyjadriť. To isté sa týka záverečného účtu obce, ako aj návrhu na vyhlásenie dobrovoľnej zbierky.
(3) Rozpočet obce obsahuje príjmovú, výdavkovú časť a finančné operácie.
(4) Podrobnosti tvorby a čerpania rozpočtu obce upravujú Zásady nakladania z finančnými prostriedkami obce, ktoré schvaľuje obecné zastupiteľstvo.
(6) Účtovníctvo o stave a pohybe majetku obce, o výnosoch, príjmoch a výdavkoch a o finančných vzťahoch k štátnemu rozpočtu je upravené podrobne v Smernici o vedení účtovníctva, ktoré schvaľuje obecné zastupiteľstvo.
(7) Výsledky hospodárenia obce, vrátane výsledkov hospodárenia peňažných fondov obce obsahuje záverečný účet obce, ktorý schvaľuje obecné zastupiteľstvo. (8) Ročnú účtovnú závierku obce overuje audítor.
(3) Podrobnejšiu úpravu hospodárenia v období rozpočtového provizória obsahujú „Zásady nakladania s finančnými prostriedkami obce Rakovnica“, ktoré schvaľuje obecné zastupiteľstvo.
(2) Obecné zastupiteľstvo zriaďuje podľa potreby alebo podľa osobitných predpisov dočasné a stále výkonné, kontrolné a poradné orgány a určuje ich náplň.
(3) Osobitné postavenie má hlavný kontrolór obce, ktorého volí a odvoláva obecné zastupiteľstvo. Hlavný kontrolór je zamestnancom obce Rakovnica.
Obecné zastupiteľstvo v Rakovnici
(1) Obecné zastupiteľstvo v Rakovnici (ďalej len obecné zastupiteľstvo) je zastupiteľský zbor obce zložený z poslancov zvolených v priamych voľbách obyvateľmi obce na štyri roky. Spôsob volieb do obecného zastupiteľstva je upravený v osobitnom právnom predpise.
(2) V súlade s ustanovením § 11, ods. 3 zákona o obecnom zriadení, obecné zastupiteľstvo pred voľbami určí počet poslancov.
(4) V súlade s ustanovením § 11 ods. 4 písm. i) zákona o obecnom zriadení, obecné zastupiteľstvo pred voľbami určí rozsah výkonu funkcie starostu obce na celé funkčné obdobie.
(1) Obecné zastupiteľstvo rozhoduje o základných otázkach života obce a vykonáva svoju vyhradenú právomoc v súlade § 11 ods. 4 zákona. (2) Obecnému zastupiteľstvu je vyhradené najmä:
b) schvaľovať rozpočet obce a jeho zmeny, kontrolovať jeho čerpanie a schvaľovať záverečný účet obce, schvaľovať emisiu komunálnych dlhopisov, schvaľovať zmluvu uzavretú podľa § 20 ods. 1 zákona., rozhodovať o prijatí úveru alebo pôžičky, o prevzatí dlhu a o prevzatí záruky za poskytnutie návratnej finančnej výpomoci zo štátneho rozpočtu.
c) schvaľovať územný plán obce a koncepcie rozvoja jednotlivých oblastí života obce,
f) vyhlasovať miestne referendum o najdôležitejších otázkach života a rozvoja obce a zvolávať zhromaždenie obyvateľov. Podrobnosti vyhlásenia a priebehu miestneho referenda upraví VZN o miestnom referende.
k) schvaľovať štatút obce rokovací poriadok obecného zastupiteľstva a zásady odmeňovania poslancov,
m) schvaľovať združovanie obecných prostriedkov a činností; účasť obce v združeniach ako aj zriadenie spoločného regionálneho alebo záujmového fondu,
n) zriaďovať a zrušovať orgány potrebné na samosprávu obce a určovať náplň ich práce  komisie,
o) udeľovať čestné občianstvo obce a ceny,
p) ustanoviť symboly obce,
r) schvaľovať zmluvné prevody vlastníctva hnuteľného a nehnuteľného majetku obce podľa zákona o majetku obcí v súlade so zásadami nakladania s majetkom obce.
(4) Podrobnú úpravu pravidiel rokovania obecného zastupiteľstva, najmä prípravu a obsah rokovania, prípravu materiálov a podkladov na rokovanie, spôsob uznášania sa a prijímania všeobecne záväzných nariadení obce, uznesení obecného zastupiteľstva, spôsob kontroly plnenia uznesení a zabezpečovania úloh týkajúcich sa obecnej samosprávy stanovuje „Rokovací poriadok obecného zastupiteľstva v Rakovnici.
(1) Obecné zastupiteľstvo sa schádza podľa potreby, najmenej však raz za tri mesiace.
(2) Podrobné pravidlá o rokovaní obecného zastupiteľstva upravuje „Rokovací poriadok obecného zastupiteľstva v Rakovnici.
(1) Poslancov volia obyvatelia obce v priamych voľbách. Volebné pravidlá upravuje osobitný predpis. Počet poslancov na celé volebné obdobie určí pred voľbami OZ podľa počtu obyvateľov.
(2) Funkčné obdobie OZ ako zastupiteľského zboru obce, zloženého z poslancov, začína zložením sľubu poslancov a končí zložením sľubu poslancov novozvoleného OZ na štyri roky.
Sľub poslanca : „Sľubujem na svoju česť a svedomie, že budem riadne plniť svoje povinnosti, ochraňovať záujmy obce, dodržiavať Ústavu Slovenskej republiky, ústavné zákony, zákony a ostatné všeobecne záväzné právne predpisy, a pri výkone svojej funkcie poslanca ich budem uplatňovať podľa svojho najlepšieho vedomia a svedomia.“
(3) Funkcia poslanca sa zásadne vykonáva bez prerušenia pracovného alebo obdobného pomeru.
(4) Poslanec nesmie byť pre výkon svojej funkcie ukrátený na právach ani nárokoch vyplývajúcich z pracovného alebo obdobného pomeru.
(5) Funkcia poslanca je nezlučiteľná s funkciou:
b) zamestnanca obce v ktorej bol zvolený ,
c) štatutárneho orgánu rozpočtovej alebo príspevkovej zriadenej obcou, v ktorej bol zvolený,
d) podľa osobitného predpisu.
(6) Zánik mandátu poslanca:
a) odmietnutím sľubu, alebo zložením sľubu s výhradou,
d) právoplatným odsúdením za úmyselný trestný čin, alebo právoplatným odsúdením za trestný čin, ak výkon trestu odňatia slobody nebol podmienečne odložený,
e) pozbavením spôsobilosti na právne úkony, alebo jej obmedzením,
g) ak počas jedného roka sa nezúčastní ani raz na zasadnutí OZ,
h) pri nedodržaní podmienky nezlučiteľnosti s inými funkciami,
(7) Poslancovi možno poskytnúť odmenu, najmä vzhľadom na úlohy a časovú náročnosť výkonu funkcie podľa zásad odmeňovania poslancov.
(8) Poslancovi patrí náhrada skutočných výdavkov, ktoré mu vznikli v súvislosti s výkonom funkcie.
(1) Poslanec je povinný :
a) zložiť sľub na prvom zasadnutí OZ,
b) zúčastňovať sa zasadnutí OZ a jeho orgánov, do ktorých bol zvolený,
c) dodržiavať štatút obce, rokovací poriadok OZ a zásady odmeňovania poslancov,
e) na požiadanie informovať voličov o svojej činnosti a činnosti OZ.
(2) Poslanec je oprávnený:
a) predkladať OZ a ostatným orgánom návrhy,
b) interpelovať starostu vo veciach týkajúcich sa výkonu jeho práce,
c) požadovať od riaditeľov právnických osôb založených, alebo zriadených obcou vysvetlenia týkajúce sa ich činnosti,
d) požadovať informácie a vysvetlenia od právnických a fyzických osôb, ktoré v obci vykonávajú podnikateľskú činnosť, vo veciach týkajúcich sa dôsledkov ich podnikania v obci,
f) požadovať vysvetlenia od štátnych orgánov, vo veciach potrebných pre riadny výkon poslaneckej funkcie.
Spôsob volieb upravuje v osobitný zákon.
(2) Funkčné obdobie starostu začína zložením sľubu a skončí zložením sľubu novozvoleného starostu.
Sľub starostu : „Sľubujem na svoju česť a svedomie, že budem riadne plniť svoje povinnosti, ochraňovať záujmy obce a Slovenskej republiky. Ústavu Slovenskej republiky, ústavné zákony, zákony a ostatné všeobecne záväzné právne predpisy budem pri výkone svojej funkcie starostu uplatňovať podľa svojho najlepšieho vedomia a svedomia.“
(3) Funkcia starostu je verejná funkcia.
(4) Funkcia starostu je nezlučiteľná s funkciou:
c) štatutárneho orgánu rozpočtovej alebo príspevkovej organizácie zriadenej obcou, v ktorej bol zvolený,
e) vedúceho zamestnanca,
f) podľa osobitného predpisu.
(5) Mandát starostu zaniká:
e) pozbavením spôsobilosti na právne úkony,
f) vyhlásením výsledku miestneho referenda, ktorým sa rozhodlo o odvolaní starostu,
g) zmenou trvalého pobytu, mimo územia obce, v ktorej vykonáva funkciu,
h) ak do 30 dní odo dňa nezlučiteľnosti funkcie neurobí relevantný krok na odstránenie rozporu,
j) zrušením obce,
(1) je štatutárnym orgánom obce a môže rozhodovaním o právach, právom chránených záujmoch alebo povinnostiach fyzických a právnických osôb v oblasti verejnej správy písomne poveriť zamestnanca obce,
(2) zvoláva a vedie zasadnutie OZ, podpisuje uznesenia OZ a nariadenia prijaté OZ,
(3) môže pozastaviť výkon uznesenia OZ v súlade so zákonom. Podrobnosti upravuje Rokovací poriadok OZ,
(4) zastupuje obec vo vzťahu k štátnym orgánom, k právnickým a fyzickým osobám,
(5) vykonáva obecnú správu a rozhoduje vo všetkých veciach správy obce, ktoré nie sú zákonom alebo týmto štatútom vyhradené obecnému zastupiteľstvu,
(6) vydáva pracovný poriadok, organizačný poriadok obecného úradu a poriadok odmeňovania zamestnancov obce a o vydaní a zmenách organizačného poriadku obecného úradu informuje OZ,
(7) platové pomery starostu upravuje osobitný zákon,
(8) prehlbuje si vedomosti potrebné na výkon funkcie starostu.
(1) Starostu zastupuje zástupca starostu, ktoré spravidla na celé funkčné obdobie poverí zastupovaním starosta, do 60 dní od zloženia sľubu starostu. Ak tak starosta neurobí zvolí zástupcu starostu OZ.
(2) Zástupca starostu môže byť len poslanec. Starosta môže zástupcu kedykoľvek odvolať. Ak starosta odvolá zástupcu starostu, poverí zastupovaním ďalšieho poslanca do 60 dní od odvolania zástupcu starostu.
(5) Zástupcovi starostu, ktorý plní úlohy starostu podľa odseku 4) a je dlhodobo uvoľnený zo zamestnania, patrí plat podľa osobitného zákona od obce. Jeho pracovný pomer v doterajšom zamestnaní zostáva zachovaný za podmienok podľa osobitných predpisov.
(1) Obecné zastupiteľstvo môže zriadiť komisie ako svoje stále alebo dočasné poradné, iniciatívne a kontrolné orgány. Stále komisie zriaďuje OZ spravidla na celé volebné obdobie, dočasné komisie na dobu riešenia danej veci.
(2) Komisie sú zložené z poslancov obecného zastupiteľstva a z ďalších osôb zvolených obecným zastupiteľstvom, najmä z radov odborníkov. Maximálny počet členov komisie nie je určený.
(3) Obecné zastupiteľstvo volí predsedu komisie – je ním vždy poslanec obecného zastupiteľstva – a členov komisií a vymedzuje im úlohy podľa miestnych podmienok a potrieb.
(4) Každá komisia sa skladá z predsedu komisie, podpredsedu komisie a členov.
(5) Predseda komisie:
a) riadi a organizuje prácu komisie, zvoláva jej schôdze a riadi ich priebeh, spoločne s podpredsedom komisie pripravuje program schôdze,
b) zostavuje plán činnosti komisie,
c) organizuje spoluprácu komisie s ostatnými komisiami obecného zastupiteľstva,
d) zastupuje komisiu navonok.
(6) Podpredseda komisie:
a) spoločne s predsedom komisie vypracúva návrh plánu činnosti komisie,
b) zabezpečuje prípravu programu rokovania komisie,
c) vedie písomné záznamy o rokovaniach komisie,
d) zabezpečuje administratívnu agendu súvisiacu s činnosťou komisie,
e) plní ďalšie úlohy, ktorými ho komisia poverí,
f) v prípade neprítomnosti zastupuje predsedu komisie,
g) podpredsedu si zvolia členovia komisie zo svojho stredu.
(7) Obecné zastupiteľstvo spravidla zriaďuje tieto stále komisie:
a) komisia finančná a legislatívno-právna,
b) komisia stavebná, c) komisia sociálna,
d) komisia turistického ruchu, vzdelávania, kultúry a športu,
e) komisia pre verejný poriadok,
f) komisia na ochranu verejného záujmu,
g) komisia verejného záujmu pri výkone funkcií verejných funkcionárov
(8) V prípade potreby a vhodnosti obecné zastupiteľstvo môže zriadiť aj ďalšie komisie.
(9) Komisie na úseku, pre ktorý boli zriadené, najmä:
a) vypracúvajú stanoviská k materiálom prerokúvaným obecnými orgánmi, k najdôležitejším otázkam života obce a k dôležitým investičným zámerom,
c) kontrolujú spôsob realizácie uznesení obecného zastupiteľstva, dozerajú na hospodárenie s majetkom obce.
(10) Komisie sa schádzajú podľa potreby, najmenej však jedenkrát za 3 mesiace. Zasadnutia komisie zvoláva a vedie predseda komisie v jeho neprítomnosti podpredseda komisie.
(11) Zásady rokovania a uznášania sa si komisia ustanoví na svojom prvom zasadnutí.
(12) Komisie nemajú rozhodovaciu, ale len odporúčajúcu právomoc.
Obecný úrad v Rakovnici
(1) Obecný úrad zabezpečuje organizačné a administratívne veci OZ a starostu, ako aj ostatných orgánov zriadených OZ.
(2) Zabezpečuje písomnú agendu orgánov obce a orgánov zriadených OZ a je podateľňou a výpravňou písomností obce.
(3) Zabezpečuje odborné podklady a iné písomnosti na rokovanie OZ a komisií.
(4) Vypracováva písomné vyhotovenie rozhodnutí obce.
(5) Vykonáva nariadenia a uznesenia OZ a rozhodnutia obce.
(6) Prácu obecného úradu riadi starosta.
(7) Organizáciu obecného úradu, počet zamestnancov a ich pracovné činnosti ustanovuje organizačný poriadok obecného úradu.
(1) Obecný hasičský zbor zriaďuje OZ.
(2) OZ určuje organizáciu obecného hasičského zboru s prihliadnutím na potrebu zabezpečovania požiarnej ochrany v obci podľa osobitných predpisov. OZ tiež určuje objem finančných prostriedkov a rozsah technických prostriedkov na jeho činnosť.
(3) Na čele obecného hasičského zboru je veliteľ, ktorého na návrh starostu menuje OZ a ktorý za činnosť obecného hasičského zboru zodpovedá OZ.
(4) Obecný hasičský zbor:
a) vykonáva hasiace práce pri zdolávaní požiarov na území obce a poskytuje pomoc jednotkám hasičského zboru pri sústredení síl a prostriedkov v prípade zdolávania požiarov mimo územia obce,
c) poskytuje technickú pomoc a podieľa sa na záchranných prácach v prípade vzniku živelných pohrôm a mimoriadnych udalostí,
d) podieľa sa na zabezpečení odbornej prípravy požiarnych hliadok a členov kontrolných skupín,
e) podieľa sa na spracúvaní určenej dokumentácie požiarnej ochrany obce,
f) podieľa sa na plnení úloh civilnej ochrany,
g) podieľa sa na organizovaní a vykonávaní preventívnych požiarnych kontrol
(5) Podrobnosti organizácie, početných stavov, riadenia a činnosti obecného hasičského zboru upravuje Požiarny poriadok obecného hasičského zboru, ktorý schvaľuje OZ.
(1) Hlavného kontrolóra volí a odvoláva OZ, počas výkonu funkcie je zamestnancom obce s právami a povinnosťami ostatného vedúceho zamestnanca podľa osobitného predpisu. OZ volí hlavného kontrolóra na šesť rokov.
c) člena orgánu právnickej osoby zriadenej obcou alebo založenej obcou,
e) podľa osobitného predpisu.
(3) Hlavný kontrolór nesmie bez súhlasu OZ podnikať alebo vykonávať inú zárobkovú činnosť.
(4) Plat hlavného kontrolóra v nadväznosti na rozsah pracovného času určí OZ v súlade s § 18c zákona. OZ môže hlavnému kontrolórovi schváliť mesačnú odmenu do výšky 30 % z mesačného platu.
(5) Hlavný kontrolór vykonáva kontrolnú činnosť nezávisle a nestranne v súlade s pravidlami kontrolnej činnosti podľa osobitného predpisu.
(6) Rozsah kontrolnej činnosti a úlohy hlavného kontrolóra sú upravené v § 18d – 18f zákona.
(1) Miestne referendum ako jedna z foriem vykonávania samosprávy obce obyvateľmi, vyhlasuje OZ.
(2) OZ vyhlási miestne referendum, ak ide o :
d) miestne referendum môže vyhlásiť aj pred rozhodnutím o ďalších dôležitých veciach samosprávy obce.
(3) Výsledky miestneho referenda sú platné, ak sa na ňom zúčastnila aspoň polovica oprávnených voličov a ak bolo rozhodnutie prijaté nadpolovičnou väčšinou platných hlasov účastníkov hlasovania obyvateľov obce
(4) Obec ustanoví nariadením podrobnosti o organizácii miestneho referenda.
(1) Na prerokovanie obecných vecí môže OZ zvolať zhromaždenie obyvateľov obce.
(2) Podmienky organizovania a uskutočňovania zhromaždenia obyvateľov, ako aj podmienky hlasovania môže obecné zastupiteľstvo upraviť vo všeobecne záväznom nariadení.
(3) Zhromaždenie obyvateľov sa zvoláva oznámením na úradnej tabuli obce, príp. iným vhodným spôsobom (napr. vyhlásením v obecnom rozhlase a pod.)
(4) O prerokovanej problematike sa spisuje písomná zápisnica, ktorej súčasťou musí byť prezentačná listina prítomných obyvateľov obce.
VNÚTROŠTÁTNA SPOLUPRÁCA OBCE S INÝMI OBCAMI A MESTAMI
(1) Obec môže spolupracovať s ostatnými obcami a mestami na základe zmluvy uzavretej na účel uskutočnenia konkrétnej úlohy alebo činnosti, na základe zmluvy o zriadení združenia obcí, zriadením alebo založením právnickej osoby podľa osobitného zákona.
(2) Majetok, ktorý obec získa na základe zmluvy uzavretej na účel uskutočnenia konkrétnej úlohy alebo činnosti, alebo z činnosti právnickej osoby, ktorú obec založila s inými obcami a mestami podľa osobitného zákona, stáva sa spoluvlastníctvom všetkých miest a obcí, ktoré sú účastníkmi zmluvy, ak sa mestá a obce nedohodnú inak alebo ak právny predpis neustanovuje inak. Podiel na majetku získanom spoločnou činnosťou zodpovedá sume vložených prostriedkov, ak sa mestá a obce nedohodnú inak.
(3) Spolupráca obcí a miest sa riadi zásadami zákonnosti, vzájomnej výhodnosti a súladu s potrebami obyvateľov miest a obcí. Mestá a obce majú pri vzájomnej spolupráci rovnaké postavenie.
§ 26 Zmluvy o spolupráci
(1) Zmluva uzavretá na účel uskutočnenia konkrétnej úlohy alebo činnosti sa uzatvára na určitý čas alebo na neurčitý čas. Zmluva musí mať písomnú formu, inak je neplatná.
(2) Náležitosti tejto zmluvy určuje osobitný právny predpis a ustanovenia § 2a ods.2 zákona.
(3) Ak je predmetom zmluvy zriadenie spoločného obecného úradu, zmluva musí obsahovať :
(4) Na platnosť zmluvy je potrebný súhlas nadpolovičnej väčšiny všetkých poslancov. Za záväzky vzniknuté voči tretím osobám zo zmluvy uzavretej na účel uskutočnenia konkrétnej úlohy alebo činnosti účastníci zmluvy zodpovedajú spoločne a nerozdielne, ak zmluva neustanovuje inak.
§ 27 Združenie miest a obcí
(1) Obec môže spolu s inými mestami a obcami zriaďovať združenia miest a obcí podľa osobitného právneho predpisu (ďalej len združenie), ako právnickej osoby.
(2) Predmetom činnosti uvedeného združenia je najmä oblasť sociálnych vecí, starostlivosti o životné prostredie (predovšetkým zhromažďovanie, odvoz a spracúvanie komunálneho odpadu, odvádzanie a čistenie odpadových vôd), miestna doprava, oblasť školstva, kultúry a miestny a regionálny rozvoj. Svojou činnosťou združenie napomáha vytvárať podmienky na plnenie úloh obcí.
(3) Na platnosť zmluvy o zriadení uvedeného združenia je potrebný súhlas nadpolovičnej väčšiny všetkých poslancov. Súčasťou zmluvy o zriadení združenia sú jeho stanovy.
(2) Dohoda alebo členstvo v medzinárodnom združení nesmie byť v rozpore s Ústavou Slovenskej republiky, ústavnými
zákonmi, so zákonmi a s medzinárodnými zmluvami, ktorými je Slovenská republika viazaná, alebo s verejným záujmom.
(4) Ďalšie skutočnosti medzinárodnej spolupráce upravuje ustanovenie § 21 zákona.
SYMBOLY OBCE, ČESTNÉ OBČIANSTVO,CENY, KRONIKA OBCE
Prvá časť Symboly obce
(1) Obec má právo na vlastné symboly, ktoré je obec povinná používať pri výkone samosprávy.
(2) Symbolmi obce Rakovnica sú:
a) erb obce – v červenom štíte zlaté (žlté) skrížené banícke kladivá, v dolnom a bočných výsekoch porísk po jednom zlatom lipovom lístku.
b) vlajka obce – pozostáva zo štyroch pozdĺžnych pruhov vo farbách žltej, červenej, žltej, červenej. Vlajka má pomer strán 2:3 a je ukončená tromi cípmi siahajúcimi do tretiny hĺbky vlajky.
c) pečať obce – je okrúhla, uprostred s obecným symbolom a kruhopisom Obec Rakovnica.
(3) Obec označuje erbom obce a vlajkou obce budovu, ktorá je sídlom orgánov obce, zasadaciu miestnosť OZ a úradnú miestnosť starostu.
(4) Obec používa odtlačok úradnej pečiatky s erbom obce a názvom obce (podľa osobitného predpisu) na rozhodnutia, oprávnenia a osvedčenia skutočností vydaných pri výkone samosprávy.
a) Čestné občianstvo Obce Rakovnica,
b) Cena Obce Rakovnica,
c) Cena starostu Obce Rakovnica,
§ 31 Čestné občianstvo Obce Rakovnica
1) Osobám, ktoré sa obzvlášť významným spôsobom zaslúžili o rozvoj a zveľaďovanie obce, ochranu jeho záujmov a šírenie jeho dobrého mena vo svete, alebo ktorí obohatili ľudské poznanie vynikajúcimi tvorivými výkonmi, môže mestské zastupiteľstvo udeliť Čestné občianstvo Obce Rakovnica.
2) O udelení čestného občianstva rozhoduje obecné zastupiteľstvo na návrh starostu, a to 3/5 väčšinou všetkých poslancov.
4) Slávnostné odovzdanie listiny poctenému sa vykoná spravidla na mimoriadnom zasadnutí OZ. Poctený občan sa pri tejto príležitosti alebo pri svojej návšteve obce zapisuje do Kroniky obce Rakovnica.
5) Podrobnosti pre udeľovanie čestného občianstva môže OZ upraviť všeobecne záväzným nariadením.
Cena Obce Rakovnica
(1) Cena Obce Rakovnica sa udeľuje za:
b) činnosť osôb, ktoré sa významným spôsobom pričinili o hospodársky a kultúry rozvoj obce, jeho propagáciu doma i v zahraničí,
c) činnosť osôb pri záchrane ľudských životov a majetku obce a jeho obyvateľov.
(2) Návrhy na udelenie ceny môžu obecnému zastupiteľstvu predkladať jeho poslanci, starosta mesta, príp. aj obyvatelia obce. Návrhy musia byť riadne písomne odôvodnené.
(3) Cenu Obce Rakovnica tvorí plaketa s erbom obce, o ktorej rozhodne OZ. K cene obce sa vydáva potvrdenie o jej udelení, v ktorom je uvedené meno a priezvisko, adresa, dátum udelenia, pečiatka obce a podpis starostu.
(4) Cenu Obce Rakovnica slávnostne odovzdáva laureátom starosta pri slávnostných príležitostiach.
(5) Cena Obce Rakovnica sa môže opätovne udeliť tým istým osobám, najneskôr však po uplynutí 2 rokov.
§ 33 Cena starostu obce Rakovnica
(1) Cenu starostu obce udeľuje starosta obyvateľom za úspešnú a záslužnú činnosť v prospech obce.
(2) Cenu starostu obce Rakovnica tvorí vecný dar v hodnote, ktorú každoročne schváli OZ.
(3) Evidencia sa vedie v Kronike Obce Rakovnica, ktorá má obsahovať mená a hlavné údaje ocenených, dátum, udelenie cien ako aj stručné zdôvodnenie, pre ktoré boli jednotlivým osobám.
Kronika Obce Rakovnica
(1) Kronika Obce Rakovnica sa vedie v úradnom jazyku.
(2) Zápisy do kroniky sa vykonávajú minimálne v ročných intervaloch. Zápisy chronologicky dokumentujú fakty zo spoločenského, hospodárskeho, kultúrneho a ďalšieho života obce. Sú hodnoverným svedectvom o udalostiach v obci a o ľuďoch, ktorí sa pričinili o prospech žitia miestneho spoločenstva.
(3) Spracovaním zápisov do kroniky je poverený obecný kronikár, ktorého menuje a odvoláva obecné zastupiteľstvo. (4) Text jednotlivých zápisov do kroniky schvaľuje OZ.
§ 36 Pomoc obce pri mimoriadnych situáciách
(1) Starosta môže uložiť právnickej a fyzickej osobe povinnosť poskytnúť osobnú, alebo vecnú pomoc pri odstraňovaní následkov živelnej pohromy, alebo inej mimoriadnej udalosti, ak osobitný zákon neustanovuje inak.
(1) Štatút obce je základnou a najvyššou právnou normou Obce Rakovnica. Všetky všeobecne záväzné nariadenia obce, uznesenia orgánov a iné organizačné predpisy obce musia byť v súlade s týmto štatútom.
(2) Zmeny a dodatky tohto štatútu schvaľuje OZ 3/5 väčšinou všetkých poslancov.
(3) Štatút Obce Rakovnica bol schválený Obecným zastupiteľstvom v Rakovnici uznesením číslo č.3/2003
(4) Dňom účinnosti tohto štatútu sa ruší Štatút obce Rakovnica zo dňa 19.12.1999 vrátane jeho zmien a doplnkov.
(5) Štatút Obce Rakovnica nadobúda účinnosť dňom schválenia.
V Rakovnici, dňa 29.3.2003
Ing. Ondrej Lorko starosta obce
Príloha : Štatút obce ako PDF dokument
1. apríla 2020, 12:33